**Указания**

**относно обявена конкурсна сесия за Национална програма**

**„Млади учени и постдокторанти“**

Националната програма е за срок от 3 години (2018 г., 2019 г. и 2020 г.), като всяка година се обявява отделна конкурсна сесия.

В конкурсната сесия имат право да кандидатстват млади учени или асистенти, главни асистенти и доценти, отговарящи на условията за постдокторант, съгласно определенията в ЗРАСРБ.

* млади учени (лица, които извършват НИР и научно-образователна дейност във ВУ или научни организации след придобиване на първа ОКС „магистър”, но не повече от 10 години след придобиването й);
* постдокторанти (учени, придобили ОНС „доктор”, но не повече от 5 години от придобиването й).

Средствата по модула могат да бъдат използвани както за основни месечни възнаграждения на новоназначени млади учени и постдокторанти (извън структурата на ПУ), така и за допълнителни месечни възнаграждения на вече назначени в организацията бенефициент млади учени и постдокторанти. Могат да бъдат привличани и чужди граждани (само от ЕС), съответно с признати дипломи от НАЦИД.

За участие в програмата Управителния съвет на НПД е поставил допълнителни условия, а именно:

|  |  |  |
| --- | --- | --- |
| Брой публикации: | За млади учени | За подтдокторанти |
| * в научно издание реферирано и индексирано в Web of Science, Scopus
 | 1 | 2 |
| * в реферирани издания
 | 1 | 3 |

**Необходими документи за кандидатстване:**

1. Автобиография
2. Диплома за ОКС „магистър” или за ОНС „доктор” (дипломата за ОНС „доктор“ да е до 30. 09. 2018 г.)
3. Мотивационно писмо
4. Работна програма – цел, задачи, етапи на изпълнение, резултати – не повече от 2 стр.
5. Списък на публикациите, участия в конференции и проекти (за целия период от дейността на кандидата)
6. Други – национални награди, грамоти и др.
7. Попълнена бланка – Критерии за избор на млад учен или подтдокторант в природо-математически науки по програма на МОН „Млади учени и постдокторанти“

В работната програма, трябва да се опишат планувани научноизследователски дейности за период от 10 месеца (от 1. 11. 2018 до 30. 09. 2019 год.). В резултат от изпълнението на дейностите по проекта задължително трябва да се планират и в края на проекта да се отчетат по 1 статия в реферирано списание и 1 статия в реферирано и индексирано списание. Отчетът се предава през септември 2019. При неизпълнение на това условие – участникът трябва да върне цялата взета сума по проекта.

Договорът може да бъде прекъснат по административни причини, ако в този период на кандидатът изтекат изискуемите години в програмата.

**Срокът за подаване на документи по програмата: 6. 11. – 15. 11. 2018 год. на хартиен (в деканата на ХФ) и електронен носител (на ginant@uni-plovdiv.net)**

Сформирана факултетна комисия ще класира кандидатите във факултета, а окончателния подбор, както и размера на възнагражденията за млади учени и постдокторанти ще се определи на управителен съвет на ФНИ при НПД.

По програмата са предвидени следните възнаграждения:

* за млади учени – при класирани кандидати се очаква допълнително месечно възнаграждение на вече назначен в организацията учен – от 200 – до 500 лв. на месец или основно месечно възнаграждение на новоназначен млад учен (към НПД) – не по-ниско от 900 лв.
* за постдокторанти – основно месечно възнаграждение на един постдокторант – не по-ниско от 1500 лв. (т.е. работещите в ПУ ще получават към основната заплата всеки месец допълнителни суми до достигане на 1500 лв., а ако има новоназначени - към НПД, може да са със заплата 1500 лв.)

Пълна информация за програмата може да бъде намерена на адрес:

<https://www.mon.bg/bg/100542>